gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4710, del 11-03-2004 (2004/2243)

Informació pública del projecte d'urbanització de la unitat d'execució VIII d'esta població.
--------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2243


Organisme emissor
:   Ajuntament de Banyeres de Mariola

Tipus de document
:   Anunci

Informació pública del projecte d'urbanització de la unitat d'execució VIII d'esta població. [2004/Q2243]
  
La Junta de Govern, en la sessió de data 17 de febrer de 2004, va acordar sotmetre a exposició pública pel termini de 20 dies, comptadors des de la publicació d'este edicte en el Diari Oficial de la Generalitat Valenciana, el projecte d'urbanització de la unitat d'execució VIII redactat per la mercantil Lodges Promote, SL.
  
Durant el termini esmentat es podran presentar suggeriments i al·legacions per qualsevol persona interessada. La documentació esmentada es podrà examinar a l'ajuntament (Oficina Tècnica) en dies i hores laborables.
Diari Oficial de la Generalitat Valenciana


Sumari del DOGV 4888, del 22-11-2004 (2004/11788)

Actuacions de juí de divorci contenciós número 600/2003. Cèdula de notificació.
-------------------------------------------------------------------------------

### Dades del document

Número de DOGV
:   4888

Data del DOGV
:   22-11-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11694


Organisme emissor
:   Jutjat de Primera Instància Número 3 de Castelló de la Plana

Tipus de document
:   Anunci

Actuacions de juí de divorci contenciós número 600/2003. Cèdula de notificació. [2004/Q11392]
  
Procediment: assumpte civil 600/2003-D
  
Antonio Caja Gardel, secretari del Jutjat de Primera Instància número 3 de Castelló de la Plana, al juí de divorci contenciós 600/2003, en què insta com a demandant Andrés Gómez Mestre i com a demandada María Dolores Guerrero de la Torre, s'ha acordat el que es diu tot seguit:
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 282/2003
  
Jutgessa que la dicta: María Dolores Bellés Centelles
  
Lloc: Castelló de la Plana
  
Data: 5 de novembre de 2003
  
Part demandant: Andrés Gómez Mestres
  
Advocat: José Tirado Miralles
  
Procuradora: Felicidad Altaba Trilles
  
Part demandada: María Dolores Guerrero de la Torre, en rebel·lia processal
  
Objecte del juí: divorci
  
Decisió
  
Que amb l'estimació de la demanda interposada per la procuradora dels tribunals, Felicidad Altaba Trilles, en nom i representació d'Andrés Gómez Mestre contra María Dolores Guerrero de la Torre, declare la dissolució del matrimoni per divorci dels esmentats esposos amb els efectes i mesures inherents a este pronunciament, sense la imposició de costes.
  
Notifiqueu la present resolució a les parts, deduïu un testimoniatge perquè conste en les actuacions i deseu l'original al llibre de registre de sentències d'este jutjat. Una vegada ferma, expediu un exhort al registre civil corresponent, on es troba inscrit el matrimoni per a l'anotació marginal corresponent.
  
Manera d'impugnació: mitjançant un recurs d'apel·lació davant l'Audiència Provincial de Castelló (article 455 de la Llei d'Enjudiciament Civil).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil).
  
Esta és la meua sentència, que pronuncie, mane i firme. Seguixen firmes. Publicada el dia de hui. Rubricat».
  
Atés el desconeixement de l'actual domicili o residència de la part demandada, mitjançant la provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 4703, del 02-03-2004 (2004/2114)

ACORD de 27 de febrer de 2004, del Consell de la Generalitat, pel qual nomena president de la Junta Rectora del Parc Natural del Prat de Cabanes-Torreblanca.
-------------------------------------------------------------------------------------------------------------------------------------------------------------

### Dades del document

Número de DOGV
:   4703

Data del DOGV
:   02-03-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/2114


Data del document
:   27-02-2004

Organisme emissor
:   Conselleria de Territori i Habitatge

Tipus de document
:   Acord

Anàlisi jurídica

 Descriptors 

:   * reserva natural

ACORD de 27 de febrer de 2004, del Consell de la Generalitat, pel qual nomena president de la Junta Rectora del Parc Natural del Prat de Cabanes-Torreblanca. [2004/X2114]
  
El Consell de la Generalitat, en la reunió del dia 27 de febrer de 2004, va adoptar l'acord següent:
  
Per raó del que disposa l'apartat 3 de l'article 38 de l'annex I del Decret 4/2003, de 21 de gener, del Consell de la Generalitat, pel qual es va aprovar el Pla d'Ordenació dels Recursos Naturals i Rector d'Ús i Gestió del Parc Natural de El Prat de Cabanes-Torreblanca, i de conformitat, així mateix, amb l'apartat 5 de l'article 3 del Decret 188/1988, de 12 de desembre, del Consell de la Generalitat, de declaració del Paratge Natural de la Comunitat Valenciana de El Prat de Cabanes-Torreblanca, en la redacció donada pel Decret 264/1994, de 20 de desembre, i a proposta del conseller de Territori i Habitatge, el Consell de la Generalitat
  
ACORDA
  
Nomenar president de la Junta Rectora del Parc Natural de El Prat de Cabanes-Torreblanca, Joaquín Amela Bernat.
  
València, 27 de febrer de 2004
  
El conseller secretari del Consell de la Generalitat,
Diari Oficial de la Generalitat Valenciana


Sumari del DOGV 4897, del 03-12-2004 (2004/11943)

Oferta d'ocupació pública de l'Ajuntament de Biar per a l'any 2004.
-------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/11894


Data del document
:   08-11-2004

Organisme emissor
:   Ajuntament de Biar

Tipus de document
:   Convocatòria

Descriptors 

:   * Biar
    * oferta d'ocupació
    * administració local
    * policia
    * professió administrativa
    * personal de serveis

Oferta d'ocupació pública de l'Ajuntament de Biar per a l'any 2004. [2004/A11657]
  
Mitjançant el present edicte, es fa pública l'oferta d'ocupació pública de l'Ajuntament de Biar per a l'any 2004, que tot seguit es transcriu i que ha sigut aprovada per la Junta de Govern Local en la sessió del dia 2 de novembre de 2004.
  
Oferta d'ocupació pública per a 2004
  
Província d'Alacant
  
Corporació: Biar.
  
Número codi territorial: 03970.
  
Funcionaris de carrera:
  
Grup segons l'article 25 de la Llei 30/1984: B. Classificació: escala administració general. Subescala tècnica. Nombre de vacants: una. Denominació: tècnic mitjà gestió.
  
Grup segons l'article 25 de la Llei 30/1984: C. Classificació: escala administració especial, subescala serveis especials, classe policia local i auxiliars, enquadrada en l'escala bàsica. Nombre de vacants: dues. Denominació: agents de policia.
  
Personal laboral fix:
  
Nivell de titulació: Graduat Escolar o equivalent. Denominació del lloc: encarregat de serveis múltiples. Nombre de vacants: una.
  
Nivell de titulació: Graduat Escolar o equivalent. Denominació del lloc: oficial de cementeri i altres serveis. Nombre de vacants: una.
  
Nivell de titulació: Certificat d'Escolaritat o equivalent. Denominació del lloc: Conserge d'Instal·lacions Municipals. Número de vacants: una.
  
Cosa que es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4816, del 10-08-2004 (2004/8312)

RESOLUCIÓ de 29 de juliol de 2004, de la Direcció General d'Administració Autonòmica, per la qual s'amplia el termini establit per a resoldre la convocatòria del concurs de mèrits número 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental de la Conselleria de Territori i Habitatge.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8312


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 29 de juliol de 2004, de la Direcció General d'Administració Autonòmica, per la qual s'amplia el termini establit per a resoldre la convocatòria del concurs de mèrits número 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental de la Conselleria de Territori i Habitatge. [2004/X8312]
  
Per Resolució de 20 de gener de 2004, de la Direcció General d'Administració Autonòmica, (DOGV núm. 4683, de 3 de febrer de 2004), es va convocar el concurs de mèrits número 03/2004 per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental, de la Conselleria de Territori i Habitatge, i la base vuitena assenyalava el termini màxim de sis mesos per a resoldre la respectiva convocatòria.
  
A la vista de la gran participació de concursants i tenint en compte les peculiaritats dels processos de provisió de llocs singularitzats, com són els que comporten l'exercici de direcció, cal fer ús de la previsió continguda en l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'ampliació del termini establit.
  
En conseqüència, en exercici de les facultats legalment conferides, esta Direcció General resol:
  
Ampliar en tres mesos el termini per a resoldre la convocatòria del concurs de mèrits número 03/2004, per a la provisió de llocs de treball de naturalesa funcionarial, sector administració especial, grup C, amb el requisit d'agent mediambiental de la Conselleria de Territori i Habitatge, establit en la base vuitena de la convocatòria.
  
La present resolució posa fi a la via administrativa i contra la qual no cap interposar cap recurs, de conformitat amb el que disposa l'article 49.3 de la referida Llei 30/1992, segons la redacció donada per la Llei 4/1999.
Diari Oficial de la Generalitat Valenciana


Sumari del DOGV 4889, del 23-11-2004 (2004/11826)

Informació pública segona del projecte de reparcel·lació i compte de liquidació provisional i del pla de reforma interior modificat de la unitat d'execució U-4 La Sarratella.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11892


Organisme emissor
:   Ajuntament d'Onda

Tipus de document
:   Anunci

Informació pública segona del projecte de reparcel·lació i compte de liquidació provisional i del pla de reforma interior modificat de la unitat d'execució U-4 La Sarratella. [2004/F11604]
  
En virtut del que s'establix en els articles 69.1.C) i 53 de la Llei 6/1994, de 15 de novembre, Reguladora de l'Activitat Urbanística Valenciana, i atés que en l'expedient de referència s'han produït modificacions basant-se en les al·legacions presentades en la primera exposició pública, se'ls concedix audiència pel termini de 10 dies hàbils perquè puguen consultar l'expedient i, si fa al cas, formular al·legacions amb caràcter previ a l'aprovació definitiva del projecte de reparcel·lació i del compte de liquidació provisional i del pla de reforma interior de la unitat d'execució U-4 La Sarratella.
  
La consulta de la nova documentació podrà efectuar-la, si ho desitja, a la tercera planta de l'ajuntament (Secció d'Ordenació del Territori), en horari d'oficines, d'11.30 a 14.30 hores.
Diari Oficial de la Generalitat Valenciana


Sumari del DOGV 4665, del 08-01-2004 (2003/13671)

Notificació d'obertura del tràmit d'audiència de l'expedient de responsabilitat patrimonial nº RP 408/02, a Josefa Aguado Puig.
-------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/13658


Organisme emissor
:   Conselleria de Sanitat

Tipus de document
:   Anunci

Notificació d'obertura del tràmit d'audiència de l'expedient de responsabilitat patrimonial nº RP 408/02, a Josefa Aguado Puig. [2003/X13242]
  
Intentada, sense que s'haja pogut fer, la notificació d'inici de procediment i audiència de l'expedient de responsabilitat patrimonial iniciat a instància de Josefa Aguado Puig en el domicili que figura en l'expedient, pertoca fer-ne la publicació el Diari Oficial de la Generalitat Valenciana, de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,.
  
D'altra banda, s'advertix a la interessada que, en virtut de l'article 92.1 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, transcorreguts tres mesos sense que es realitzen les activitats necessàries per a reprendre la tramitació es procedirà a declarar la caducitat del procediment, amb arxivament, cosa que li serà degudament notificada.
  
Persona interessada: Josefa Aguado Puig
  
Adreça: c/ Josep Benlliure, núm. 26, 8é, pta. 4.
  
46263 València.
Diari Oficial de la Generalitat Valenciana


Sumari del DOGV 4686, del 06-02-2004 (2004/1042)

Expedient número 438/2003. Subministrament de material fungible d'hemodiàlisi per al Servici de Nefrologia de l'Hospital Clínic Universitari de València.
---------------------------------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/1042


Data del document
:   30-01-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * material mèdic-quirúrgic
    * contracte de subministraments
    * licitació
    * adjudicació de contracte administratiu

Expedient número 438/2003. Subministrament de material fungible d'hemodiàlisi per al Servici de Nefrologia de l'Hospital Clínic Universitari de València. [2004/X1042]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Clínic Universitari. Avinguda Blasco Ibáñez, 17, 46671 € València. Telèfon 09 926 89 54, fax 96 386 26 71.
  
c) Número d'expedient: 438/2003.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de material fungible d'hemodiàlisi per al Servici de Nefrologia de l'Hospital Clínic Universitari de València.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.588 de 16 de setembre de 2003, BOE núm. 236 de 2 d'octubre de 2003 i DOUE núm. S-180 de 19 de setembre de 2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: un milió cinquanta mil quaranta euros i cinquanta cèntims (1.050.040,50 euros).
  
5. Adjudicació
  
a) Data: 14 de novembre de 2003.
  
b) Contractista: Hospal, SA.
  
c) Nacionalitat: espanyola.
  
d) Import d'adjudicació: un milió cinquanta mil quaranta euros i cinquanta cèntims (1.050.040,50 euros).
Diari Oficial de la Generalitat Valenciana


Sumari del DOGV 4819, del 13-08-2004 (2004/8391)

Informació pública de l'alternativa tècnica del programa d'actuació integrada Pla Parcial sector 6 B.
-----------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8391


Organisme emissor
:   Ajuntament dels Poblets

Tipus de document
:   Anunci

Informació pública de l'alternativa tècnica del programa d'actuació integrada Pla Parcial sector 6 B. [2004/X8391]
  
Per Resolució de l'Alcaldia de data 2 d'agost de 2004 s'ha aprovat Resolució per la qual es resol:
  
Sotmetre a informació pública per un termini de vint dies, comptadors des de l'última publicació d'aquest edicte, l'alternativa tècnica del Programa d'Actuació Integrada Pla Parcial sector 6 B, junt amb la documentació que li acompanya.
  
Sotmetre a informació pública pel mateix termini, el projecte d'urbanització i de reparcel·lació forçosa de dit sector.
  
L'expedient podrà ser examinat en l'Ajuntament i durant l'esmentat termini, es podran presentar al·legacions i alternatives tècniques.
  
Durant els cinc dies següents a la finalització del termini anterior, els interessats podran presentar les proposicions jurídiques i econòmiques que tinguen per convenient en el Registre General d'aquest ajuntament, en plica tancada i amb la documentació que s'assenyala en l'article 32 C i D de la Llei 6/1994, de 15 de novembre, de la Generalitat Valenciana, reguladora de l'Activitat Urbanística.
  
L'acte d'obertura de pliques tindrà lloc en l'Ajuntament a les 13'00 hores del dia hàbil següent a aquell en el qual finalitze el termini per a presentar-les.
  
Durant els deu dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquests terminis quedaran prorrogats, per vint dies addicionals, si durant els deu primers dies d'informació pública alguna persona es comprometera de presentar una alternativa tècnica substancialment diferent a la inicial i en presentara caució en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà a aquells que, per desconèixer-la, presenten pliques prematurament.
  
Cos que fem pública perquè en prengueu coneixement, d'acord amb el disposat en l'article 46 de la Llei reguladora de l'Activitat Urbanística.
Diari Oficial de la Generalitat Valenciana


Sumari del DOGV 4912, del 28-12-2004 (2004/12726)

Dipòsit dels estatuts de l'associació sindical denominada Sindicat de Treballadores de la Indústria, Comerç i Serveis . Intersindical Valenciana (STICS-IV).
------------------------------------------------------------------------------------------------------------------------------------------------------------

### Dades del document

Número de DOGV
:   4912

Data del DOGV
:   28-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12433


Organisme emissor
:   Conselleria d'Economia, Hisenda i Ocupació

Tipus de document
:   Anunci

Dipòsit dels estatuts de l'associació sindical denominada Sindicat de Treballadores de la Indústria, Comerç i Serveis - Intersindical Valenciana (STICS-IV). [2004/X12973]
  
En compliment del que disposa la normativa legal vigent sobre dipòsit d'estatuts d'associacions professionals, organitzacions empresarials i sindicats de treballadors i funcionaris, i a l'efecte que s'hi preveu, es fa públic que han sigut dipositats en esta oficina pública, adscrita a la Direcció General de Treball i Seguretat Laboral, l'acta de constitució i els estatuts de l'associació sindical denominada Sindicat de Treballadores de la Indústria, Comerç i Serveis - Intersindical Valenciana (STICS-IV), l'àmbit territorial de la qual se circumscriu a la Comunitat Valenciana i el professional comprén tots els treballadors i treballadores.
  
Consten com a firmants de l'acta de constitució Juan Miguel Muñoz Olmo, Ximo Jordan Miravet, Ignacio Ortega Flores i altres.
Diari Oficial de la Generalitat Valenciana


Sumari del DOGV 4753, del 14-05-2004 (2004/4615)

Notificació d'anul·lació d'autoritzacions sanitàries. Expedients SA-0270/03 i altres.
-------------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4615


Organisme emissor
:   Conselleria de Sanitat

Tipus de document
:   Anunci

Notificació d'anul·lació d'autoritzacions sanitàries. Expedients SA-0270/03 i altres. [2004/X4615]
  
No s'han pogut notificar de forma personal i directa a les persones interessades les resolucions que tot seguit s'allisten d'anul·lació de les autoritzacions sanitàries. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 20 d'abril de 2004.- El director territorial: Daniel Pablo Comeche.
  
«Vistos els expedients d'anul·lació de les autoritzacions sanitàries dels establiments que més avall s'allisten, en què consta, en una acta d'una inspecció feta per a això, que s'ha produït un cessament de l'activitat, i segons que disposa l'article 6 de l'Orde de 6 de juny de 1997, modificada per l'Orde de 27 de març de 2000 de la Conselleria de Sanitat, sobre l'autorització sanitària d'establiments alimentaris menors.
  
Com que esta direcció territorial té competència per a resoldre els procediments esmentats segons els articles 4 i 6 de l'orde esmentada adés, resolc:
  
Anul·lar les autoritzacions sanitàries de funcionament allistades a continuació.
  
Contra esta resolució podrà interposar-se recurs d'alçada en el termini d'un mes davant el director general per a la Salut Pública, d'acord amb el que establixen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.